Diari Oficial de la Generalitat Valenciana


Sumari del DOGV 2433, del 23-01-1995 (1995/833614)

ORDRE de 16 de novembre de 1994, de la Conselleria d'Economia i Hisenda, per la qual es desafecten i s'afecten locals de l'edifici situat a l'avinguda de Navarro Reverter, núm. 2, de València
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/11/16/(1)/dof/vci/html**

### Dades del document

Número de DOGV
:   2433

Data del DOGV
:   23-01-1995

Secció del DOGV
:   DISPOSICIONS GENERALS

Número del document
:   1995/833614


Data del document
:   16-11-1994

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 16 de novembre de 1994, de la Conselleria d'Economia i Hisenda, per la qual es desafecten i s'afecten locals de l'edifici situat a l'avinguda de Navarro Reverter, núm. 2, de València.   
La Conselleria d'Economia i Hisenda va adquirir, mitjançant una escriptura de compra-venda autoritzada davant el notari de València José A. Leonarte Berta, amb data 22 de juny de 1988, diversos locals en l'edifici situat a l'avinguda de Navarro Reverter, núm. 2, entre els quals es troben els corresponents a les plantes primera, segona i vuitena.  
Per tal d'incorporar a l'Inventari General de Béns i Drets de la Generalitat Valenciana les modificacions quant a la utilització dels locals assenyalats, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, es desafecten de l'antiga Conselleria de Cultura, Educació i Ciència els locals pertanyents a la planta 8.ª, finestres 1.ª, 2.ª, 3.ª i 5.ª que donen a l'avinguda de Navarro Reverter, i els pertanyents a la planta 2.ª, local 18 A, finestres 1.ª, 2.ª i 3.ª que donen al carrer del Gravador Esteve, i el local 18 C, finestres 1.ª i 2.ª que donen a l'avinguda de Navarro Reverter.  
Al mateix temps, i d'acord també amb els articles esmentats anteriorment, s'afecta a la Conselleria de Cultura la primera planta, en la totalitat, per tal d'albergar-hi els serveis territorials a València, i a la Conselleria d'Administració Pública el local 18 B, corresponent a les finestres 5.ª i 6.ª de la segona planta que donen al carrer del Gravador Esteve, i a aquest efecte.  
ORDENE:  
Article primer  
Afectar a la Conselleria de Cultura, destinada a albergar-hi els serveis territorials a València, la primera planta, en la totalitat, de l'edifici situat a l'avinguda de Navarro Reverter, núm. 2, de València.  
Article segon  
Afectar a la Conselleria d'Administració Pública, destinat a l'Oficina d'Ajuda a les Víctimes del Delicte, el local 18 B, que dona al carrer del Gravador Esteve, situat en la segona planta de l'edifici situat a l'avinguda de Navarro Reverter, núm. 2, de València, i el local que hi confronta d'una superfície de 31,36 metres quadrats.  
Article tercer  
Els locals pertanyents a les finestres 1.ª, 2.ª, 3.ª i 5.ª de la planta vuitena, que donen a l'avinguda de Navarro Reverter, i els locals 18 A, pertanyents a les finestres 1.ª, 2.ª i 3.ª que donen al carrer del Gravador Esteve, i 18 C pertanyent a les finestres 1.ª i 2.ª que donen a l'avinguda de Navarro Reverter, en la planta segona de l'edifici esmentat, passen a formar part del domini privat de la Generalitat Valenciana.  
Article quart  
La primera planta de l'edifici i el local 18 B i el local que hi confronta, de 31,36 metres quadrats de superfície, situats a la segona planta i que donen al carrer del Gravador Esteve queden integrats en el domini públic de la Generalitat Valenciana, i correspon a la Conselleria de Cultura i a la Conselleria d'Administració Pública, respectivament, l'exercici de les competències demanials sobre aquests, inclosa l'administració i la conservació.  
Article cinqué  
Que les conselleries de Cultura i d'Administració Pública designen representants perquè concórreguen amb el representant nomenat per la Direcció General de Patrimoni i Nòmines, a formalitzar les corresponents actes a què fa referència aquesta ordre.  
Disposició derogatòria  
Es derogada l'Ordre de 20 de juliol de 1994, per la qual s'afecta a la Conselleria d'Administració Pública el local 18, D, en la segona planta de l'edifici situat a l'avinguda de Navarro Reverter, núm. 2, de València.  
València, 16 de novembre de 1994  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI